Στάθμιση ερωτηματολογίου CRAFFT σε Ελληνικό εφηβικό πληθυσμό
Creators: name: Νάση, Ειρήνη Δ.
Publisher: name: Aristotle University of Thessaloniki
Year: 2025
Subjects: CRAFFT 2.1
Ελληνική έκδοση
Αξιοπιστία
Greek version
Reliability

description: Εισαγωγή: Η εφηβεία αποτελεί μια από τις κρισιμότερες περιόδους της ζωής των ατόμων. Ένα από τα χαρακτηριστικά της περιόδου αυτής αποτελεί ο πειραματισμός και η υιοθέτηση νέων συμπεριφορών. Οι συμπεριφορές αυτές μπορεί να ενέχουν κινδύνους από τη κατανάλωση αλκοόλ ή τη χρήση ουσιών. Κρίνεται αναγκαία η ύπαρξη και η χρήση γρήγορων, αξιόπιστων και οικονομικών εργαλείων ανίχνευσης συμπεριφορών αναφορικά με τη χρήση ουσιών και αλκοόλ. Ένα τέτοιο εργαλείο αποτελεί το ερωτηματολόγιο CRAFFT του οποίου εξετάζεται η αξιοπιστία της Ελληνικής έκδοσης στη συγκεκριμένη διπλωματική. Υλικό και Μέθοδος: Διεξάχθηκε ανώνυμη έρευνα κατόπιν συγκατάθεσης από τους γονείς. 120 έφηβοι ηλικίας 12-17 ετών, μαθητές, κάτοικοι στην Ορεστιάδα του Ν. Έβρου συμμετείχαν στην έρευνα αυτή. Απάντησαν στο ερωτηματολόγιο CRAFFT 2.1, στις ενότητες Κ. και Λ. του ερωτηματολογίου Μ.Ι.Ν.Ι. καθώς και σε ένα ερωτηματολόγιο κοινωνικό – δημογραφικών στοιχείων. Αποτελέσματα: Ο μέσος όρος της ηλικίας των συμμετεχόντων είναι τα 15 έτη. Το 45% του δείγματος είναι άνδρες και το 55% γυναίκες. Κατά την ανάλυση των αποτελεσμάτων του ερωτηματολογίου CRAFFT 2.1, η πλειοψηφία των συμμετεχόντων τόσο αναφορικά με το πρώτο όσο και με το δεύτερο μέρος του, δεν παρουσιάζει ανησυχητικά μοτίβα χρήσης ουσιών εκτός από μεμονωμένες περιπτώσεις. Κατά τη χρήση του συντελεστή Pearson παρουσιάστηκαν σημαντικές συσχετίσεις μεταξύ της χρήσης αλκοόλ, ναρκωτικών ουσιών και των κοινωνικών, ψυχολογικών και συμπεριφορικών συνεπειών τους. Για την εκτίμηση της αξιοπιστίας της ελληνικής έκδοσης υπολογίστηκε ο δείκτης Cronbach’s Alpha = 0,71. Συμπεράσματα: Η τιμή Cronbach’s Alpha = 0,71 θεωρείται αποδεκτή και το ερωτηματολόγιο στην ελληνική του έκδοση προσφέρει ένα ικανοποιητικό επίπεδο αξιοπιστίας με τα στοιχεία του ερωτηματολογίου να παρουσιάζουν καλή συνοχή.
description: Introduction: Adolescence is one of the most critical periods in the lives of individuals. One of the characteristics of this period is experimentation and the adoption of new behaviors. These behaviors may involve risks from alcohol consumption or substance use. The existence and use of quick, reliable and economical tools for detecting behaviors regarding substance and alcohol use is considered necessary. One such tool is the CRAFFT questionnaire. This thesis examines the reliability of the Greek version of CRAFFT 2.1. Material and Method: An anonymous survey was conducted after parental consent. 120 adolescents aged 12-17 years, school students, residents of Orestiada, Evros, participated in this survey. They answered the CRAFFT 2.1 questionnaire, sections K. and L. of the M.I.N.I. questionnaire as well as a socio – demographic questionnaire. Results: The average age of the participants is 15 years. 45% of the sample are men and 55% women. When analyzing the results of the CRAFFT 2.1 questionnaire, most participants, regarding both the first and second part, do not present worrying patterns of substance use except for isolated cases. When using the Pearson coefficient, significant correlations were shown between the use of alcohol, drugs and their social, psychological and behavioral consequences. To assess the reliability of the Greek Cronbach's Alpha index was calculated at 0.71. Conclusions: The Cronbach's Alpha value of 0.71 is considered acceptable and the questionnaire in its Greek version offers a satisfactory level of reliability with the questionnaire items showing good coherence.